section_heading: Recenzije
paragraph_text: Ipak, Adrien Begrand iz PopMattersa komentirao je: "Budući da je njegov omot iznimno dojmljiv, a glazba, koja često dostiže nove razine turobne ljepote, zdravo raznovrsna, 10,000 Days previše je snažno djelo da bi ga se nazvalo razočaranjem, ali konstantna potreba za ispunjavanjem CD-a sa 75-80 minuta glazbe mogla bi uništiti skupinu."Begrand, Adrien. "Tool: 10,000 Days". PopMatters. 6. svibnja 2006. Pristupljeno 30. travnja 2011. Jess Harvell iz Pitchforka napisao je negativniju recenziju: "Umjesto da nastavi eksperimentirati i istraži područja u kojima je jak, Tool je stvorio... album A Perfect Circlea."Harvell, Jess. "Tool: 10,000 Days". Pitchfork Media. 1. svibnja 2006. Pristupljeno 30. travnja 2011. Ayo Jegede iz Stylus Magazine oštro je kritizirao uradak, ali i članove sastava u pogledu "progresivnosti": "Nisam siguran, ali rekao bih da "progresivno" ima veze s razvojem i promjenom. Mislim da se taj pridjev ne koristi kad si zatočen u svojem malom svemiru u kojem vrijedi sve što kažeš."